Home



ARMI-HANKE ON PÄÄTTYNYT. KIITOS KAIKILLE HANKKEESEEN OSALLISTUNEILLE!

Lataa Armi-hankkeen opas tästä: [] Arkiohjaus opiskelijan tukena -oppaassa kuvataan hankkeessa kehitetty arkiohjauksen malli. Opas on tarkoitettu koulutus- ja ohjausalalla työskenteleville. Arkiohjaus on opiskelijoiden kokonaisvaltaista tukemista, neuvontaa ja ohjausta ja sen keskeisiä periaatteita ovat opiskelijalähtöisyys ja ennaltaehkäisevä toiminta. Malli sisältää käytäntöjä ja toiminnallisia menetelmiä opiskelijoiden tueksi ja viihtyvyyden lisäämiseksi. Näitä ovat elämänhallintakurssit, järjestöpäivät, tehtäväverstas, työnhakuohjaus, välkkäklubi ja armikahvila. -- Armi -hankkeessa luotuja hyviä käytäntöjä kootaan SAKU ry:n Arjen arkki -sähköiseen tietokantaan, jossa niitä pääsee selaamaan ja lataamaan itselleen. Arjen arkki -sähköinen tietokanta julkaistaan kaikille viimeistään keväällä 2014. Sitä ennen pääset tutustumaan Arjen arkki -hankkeeseen sivustolla [].

Armi - arkiohjauksen malli -hanke alkoi kesäkuussa 2010 ja päättyi elokuussa 2013. Hankkeen tavoitteena oli opintojen keskeyttämisten vähentäminen Helsingin kaupungin ammatillisissa oppilaitoksissa. Tähän tavoitteeseen pyrittiin ensisijaisesti kehittämällä arkiohjauksen malli. Lisäksi hankkeessa parannettiin opettajien ja opiskelijahuoltohenkilöstön arkiohjaustaitoja ja lisättiin opintojen keskeyttämisilmiön tuntemusta.

Armi-hanketta hallinnoi ja koordinoi Helsingin kaupungin opetusvirasto. Hankkeessa työskenteli neljä arkiohjaajaa Stadin ammattiopiston eri toimialoilla: hyvinvoinnissa, palvelussa ja viestinnässä, tekniikassa ja asennuksessa sekä tekniikassa ja logistiikassa. (Helsingin palvelualojen, sosiaali- ja terveysalan sekä tekniikan alan oppilaitokset yhdistettiin 1.1.2013 Stadin ammattiopistoksi.) Näillä toimialoilla työskenteli myös kymmenen toimijaopettajaa, jotka järjestivät opiskelijoille opintojen keskeyttämistä ehkäisevää toimintaa. Helsingin Diakoniaopisto oli hankkeen osatoteuttaja. Diakoniaopistossa yksi kuraattori kehitti arkiohjauksen työtapaa omassa työssään. Lisäksi Diakoniopisto järjesti hankkeen aikana työpajoja oppilaitosten opettajille ja opiskelijahuoltohenkilöstölle. Työpajoissa jaettiin tietoa opiskelijoiden hyvinvointiin liittyvistä teemoista ja kehitettiin opettajien ja muun henkilökunnan ohjauksellista osaamista. Hankkeen ohjausryhmän jäsenet olivat Stadin ammattiopistosta, Helsingin sosiaalivirastosta, Helsingin nuorisoasiainkeskuksesta, Vantaan ammattiopisto Variasta, Omnian ammattiopistosta, Opetushallituksesta, Helsingin Diakoniaopistosta ja Helsingin kaupungin opetusvirastosta.

ohjauspalveluiden päällikkö Arja Kukkonen, nuoriso- ja aikuiskoulutuslinja, Helsingin kaupungin opetusvirasto puh. 050 501 5226, arja.kukkonen(at)hel.fi
 * Lisätietoja**

Eija Korpelainen, nuoriso- ja aikuiskoulutuslinja, Helsingin kaupungin opetusvirasto Marko Harapainen, nuoriso- ja aikuiskoulutuslinja, Helsingin kaupungin opetusvirasto
 * Hankkeen projektipäällikkö**

Sarita Koskinen, Stadin ammattiopisto, tekniikka ja logistiikka Susanna Saarinen, Stadin ammattiopisto, tekniikka ja logistiikka Emma Rantanen, Stadin ammattiopisto, tekniikka ja asennus Marika Lius, Stadin ammattiopisto, palvelu- ja viestintäala Katja Bergström, Stadin ammattiopisto, hyvinvointiala Jari Tuovinen, kuraattori, Helsingin Diakoniaopisto
 * Arkiohjaajat**

Leena Riikonen Maarit Ihamäki Taina Kölhi Anna-Mari Hollstein Helen Sofuoglu Kirsi-Marja Ajosenpää Heidi Lokka Sirpa Sorvoja Laura Tervo Minna Tiusanen Ari Hamberg
 * Toimijaopettajat Stadin ammattiopistossa**

Päivi Melamies Greta Kauria Sissi Huhtala
 * Yhdyshenkilöt Stadin ammattiopistossa**